หนุ่มควบบิ๊กไบค์ตกคอสะพานที่ อ.ปากช่อง เจ็บ 2 เหตุซ่อมทางไม่มีที่กั้น
หนุ่มควบบิ๊กไบค์ตกสะพาน ที่ผู้รับเหมากำลังซ่อมคอสะพาน แต่ไม่ได้วางเครื่องกั้นทาง รถมาเร็วเบรกไม่ทันทำให้พุ่งตกลงไป ทำให้มีผู้บาดเจ็บ 2 ราย กู้ภัยรุดช่วยนำร่างขึ้นมาทุลักทุะเล เมื่อเวลา 20.30 น.วันที่ 12 มกราคม ร.ต.อ.ชานนท์ ศรีมงคล รอง สว.(สอบสวน) สภ.ปากช่อง จ.นครราชสีมา ไปตรวจสอบอุบัติเหตุรถ จยย.บิ๊กไบค์ ตกคอสะพานบนถนนคู่ขนานมิตรภาพสายเก่า กม.7-8 เขตเทศบาลเมืองปากช่อง ที่กำลังขุดซ่อมแซมหัวสะพานขาว หน้าร้านกาแฟริเวอร์เคิร์ฟ มีผู้บาดเจ็บสาหัส 2 ราย ในที่เกิดเหตุพบร่างของนายธนากร ธนัตถ์โชค อายุ 29 ปี ชาวบ้านย่าน ถ.นิคมลำตะคอง หมู่ ต.หนองสาหร่าย อ.ปากช่องได้รับบาดเจ็บที่คอและแขนซ้าย ส่วน ด.ช.ธวัชชัย ศรีสุวรรณ อายุ 13 ปี ชาวบ้าน บ้านธารมงคล หมู่ 9 ต.หนองน้ำแดง อ.ปากช่อง ที่นั่งซ้อนท้ายก็ได้รับบาดเจ็บแต่ไม่สาหัส และรถ จยย.คาวาซากิ แบบบิ๊กไบค์ รุ่นนินจา ขนาด 400 ซีซี ตกอยู่ก้นหลุม ที่มีความลึกประมาณ 7-8 เมตร หน่วยกู้ภัยสว่างวิชชาธรรมสถาน ต้องนำเปลลงไปนำร่างขึ้นมาจากบ่อดินหัวสะพาน นำส่ง รพ.ปากช่องนานาจากการสอบสวนทราบว่า นายธนากร อายุ 29 ปี ขี่ จยย.ออกจากบ้านพักที่อยู่สามแยกไฟแดงตลาดหนองสาหร่าย มุ่งหน้าตลาดเทศบาลเมืองปากช่อง ไม่ถึง 500 เมตร ถึงสะพานขาวกำลังขุดหัวสะพานเพื่อซ่อมแซม 1 ช่องจราจร ขนาดกว้างประมาณ 5 เมตร ยาว 5 เมตร ลึกประมาณ 6-7 เมตร โดยใช้ความเร็ว ไม่สามารถเบรกได้ทัน เพราะจุดเกิดเหตุที่กำลังก่อสร้างไม่มีแท่งแบริเออร์คอนกรีต หรือสิ่งกีดขวางมาวางอย่างชัดเจน มีเพียงป้ายด้วยข้อความ โปรด ระวัง ข้างหน้าเครื่องจักรกำลังทำงาน มีกรวยยางที่ติดหลอดไฟส่องสว่าง พร้อมสายพลาสติกสีขาวแดง มาผูกติดไว้ทั้งนี้ หลังเกิดเหตุตำรวจจราจรได้นำแบริเออร์พลาสติกสีแดงมาวางขวางจุดเกิดเหตุไว้.
หนุ่มควบบิ๊กไบค์ตกสะพาน ที่ผู้รับเหมากำลังซ่อมคอสะพาน แต่ไม่ได้วางเครื่องกั้นทาง รถมาเร็วเบรกไม่ทันทำให้พุ่งตกลงไป ทำให้มีผู้บาดเจ็บ 2 ราย กู้ภัยรุดช่วยนำร่างขึ้นมาทุลักทุะเล 
บิ๊กไบค์ตกสะพาน,อ.ปากช่อง,นครราชสีมา,บาดเจ็บ 2 ราย,ซ่อมคอสะพาน,ถนนคู่ขนานมิตรภาพสายเก่า,ข่าวทั่วไป